CELEX: 32016R1881
Language: lv
Date: 2016-10-24 00:00:00
Title: Komisijas Īstenošanas regula (ES) 2016/1881 (2016. gada 24. oktobris), ar ko Īstenošanas regulu (ES) Nr. 837/2012 groza attiecībā uz tādas 6-fitāzes preparāta, kas iegūta no Aspergillus oryzae (DSM 22594), kā sivēnmāšu barības piedevas minimālo aktivitāti (atļaujas turētājs DSM Nutritional Products Ltd) (Dokuments attiecas uz EEZ)

25.10.2016   
            
            
               LV
            
            
               Eiropas Savienības Oficiālais Vēstnesis
            
            
               L 289/15
            
         KOMISIJAS ĪSTENOŠANAS REGULA (ES) 2016/1881
   (2016. gada 24. oktobris),
   ar ko Īstenošanas regulu (ES) Nr. 837/2012 groza attiecībā uz tādas 6-fitāzes preparāta, kas iegūta no Aspergillus oryzae (DSM 22594), kā sivēnmāšu barības piedevas minimālo aktivitāti (atļaujas turētājs DSM Nutritional Products Ltd)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
   tā kā:
   
               (1)
            
            
               Ar Komisijas Īstenošanas regulu (ES) Nr. 837/2012 (2) no Aspergillus oryzae (DSM 22594) iegūtas 6-fitāzes preparātu (EK 3.1.3.26), kas ietilpst piedevu kategorijā “zootehniskās piedevas”, atļāva desmit gadus lietot kā barības piedevu mājputnu, atšķirtu sivēnu, nobarojamu cūku un sivēnmāšu barībā.
            
         
               (2)
            
            
               Saskaņā ar Regulas (EK) Nr. 1831/2003 13. panta 3. punktu atļaujas turētājs ir ierosinājis mainīt attiecīgās piedevas atļaujas nosacījumus, samazinot minimālo aktivitāti no 1 000 FYT/kg kompleksās barības sivēnmātēm uz 500 FYT. Pieteikumam bija pievienoti attiecīgie pamatojošie dati. Komisija minēto pieteikumu pārsūtīja Eiropas Pārtikas nekaitīguma iestādei (turpmāk “Iestāde”).
            
         
               (3)
            
            
               Iestāde 2016. gada 26. janvāra atzinumā (3) secināja, ka ierosinātā deva ar minimālo aktivitāti 500 FYT/kg kompleksās barības ir efektīvs līdzeklis, lai palielinātu redzamo fekālo fosfora sagremojamību. Ierosinātais devas samazinājums sivēnmātēm nemainītu iepriekšējos secinājumus par drošumu sivēnmātēm, patērētājiem, lietotājiem un videi. Iestāde secināja, ka šī piedeva ir droša sivēnmātēm, patērētājiem un videi, ka tā nav ādas vai acu kairinātājs, bet būtu jāuzskata par ādas sensibilizatoru. Iestāde uzskata, ka nav vajadzīgas īpašas prasības uzraudzības veikšanai pēc preparāta laišanas tirgū.
            
         
               (4)
            
            
               Regulas (EK) Nr. 1831/2003 5. panta noteikumi ir izpildīti.
            
         
               (5)
            
            
               Tādēļ Īstenošanas regula (ES) Nr. 837/2012 būtu attiecīgi jāgroza.
            
         
               (6)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 837/2012 pielikumu aizstāj ar šīs regulas pielikuma tekstu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 24. oktobrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 268, 18.10.2003., 29. lpp.
   
   
      (2)  OV L 252, 19.9.2012., 7. lpp.
   
   
      (3)  EFSA Journal 2016; 14(2):4393.
   
      PIELIKUMS
      
         
            “PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analīzes metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        Aktivitātes vienības/kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: gremošanas veicinātāji
                        
                     
                  
                        4a18
                     
                     
                        DSM Nutritional Products Ltd
                     
                     
                        6-fitāze
                        (EK 3.1.3.26)
                     
                     
                        
                           Piedevas sastāvs
                        
                        No Aspergillus oryzae (DSM 22594) iegūtas 6-fitāzes (EK 3.1.3.26) preparāts ar minimālo aktivitāti:
                        
                                     
                                 
                                 
                                    10 000  FYT (1)/g cietā veidā
                                 
                              
                                     
                                 
                                 
                                    20 000  FYT/g šķidrā veidā
                                 
                              
                           Aktīvās vielas raksturojums
                        
                        No Aspergillus oryzae (DSM 22594) iegūta 6-fitāze (EK 3.1.3.26)
                        
                           Analīzes metode
                            (2)
                        
                        6-fitāzes kvantificēšanai barībā:
                        kolorimetriskā metode, ar ko mēra neorganisko fosfātu, ko no fitāta atbrīvo 6-fitāze (ISO 30024:2009)
                     
                     
                        Mājputni
                        Nobarojamas cūkas
                        Sivēni (atšķirti)
                     
                     
                        —
                     
                     
                        500 FYT
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas noteikumos norāda glabāšanas temperatūru, glabāšanas laiku un noturību pret granulēšanos.
                                 
                              
                                    2.
                                 
                                 
                                    Kompleksās barības ieteicamā deva uz 1 kg:
                                    
                                                —
                                             
                                             
                                                mājputni, sivēni (atšķirti) un nobarojamas cūkas: 500–4 000  FYT,
                                             
                                          
                                                —
                                             
                                             
                                                sivēnmātes: 500–4 000  FYT.
                                             
                                          
                              
                                    3.
                                 
                                 
                                    Lietošanai barībā, kurā ar fitīnu saistītā fosfora saturs ir augstāks par 0,23 %.
                                 
                              
                                    4.
                                 
                                 
                                    Barības apritē iesaistītie uzņēmēji nosaka tādas darbības procedūras un organizatoriskos pasākumus piedevas un premiksu lietotājiem, kas vajadzīgi, lai novērstu iespējamos riskus, ko rada to lietošana. Ja ar šādām procedūrām un pasākumiem minētos riskus nav iespējams novērst vai samazināt līdz minimumam, būtu jāizmanto atbilstoši individuālie aizsardzības līdzekļi.
                                 
                              
                                    5.
                                 
                                 
                                    Lietošanai atšķirtiem sivēniem, kuru svars nepārsniedz 35 kg.
                                    
                                 
                              
                     
                        2022. gada 9. oktobris
                     
                  
                        Sivēnmātes
                     
                     
                        500 FYT
                     
                  
      
      
         (1)  Viens FYT ir fermenta daudzums, kas vienā minūtē no fitāta atbrīvo 1 mikromolu neorganiska fosfāta pie šādiem reakcijas nosacījumiem: fitāta koncentrācija ir 5,0 mM, pH ir 5,5 un temperatūra ir 37 °C.
      
         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.”